ભારતીય બંધારણની અનુસૂચિ – ૫ મુજબ આદિવાસીઓ માટે અનામત રાખવામાં આવેલા નર્મદા જિલ્લામાં સરદાર સરોવર ડેમ, સ્ટેચ્યુ ઓફ યુનિટી, વિયર ડેમના કારણે અસરગ્રસ્ત બનેલા આદિવાસીઓ દ્વારા સોમવારે ગરૂડેશ્વર ખાતે જોરદાર વિરોધ કરવામાં આવ્યો હતો. ટુરિઝમના નામે આ વિસ્તારના થઇ રહેલા ડેલવપમેન્ટમાં તમામ પ્રોજેક્ટમાં સ્થાનીક તેમજ આદિવાસીઓને જ નોકરીમાં પ્રાથમીકતા આપવી જોઇએ તેવી માંગણી સાથે એક આવેદનપત્ર આપવામાં આવ્યુ હતુ.